Lazio-kaptein utestengt i ni måneder
Mauri er utestengt for å ikke ha meldt fra om kampfiksing i en kamp mot Lecce i mai 2011, og han kan tidligst komme tilbake på banen 2. mai. Han ble i utgangspunktet utestengt i seks måneder, men har fått straffen forlenget med tre måneder etter at saken ble anket. I tillegg ble Lazio bøtelagt med 407.000 kroner (50.000 euro). Mauris kontrakt med Lazio utløper etter sesongen. Han har spilt elleve landskamper for Italia. 33-åringens advokater sa straffen ikke bare var urettferdig, men uforståelig. Mauri har ti dager på seg å anke dommen inn for Idrettens voldgiftsrett (CAS).
Stefano Mauri straffes knallhardt etter å ha blitt dømt for å unnlate å melde fra om kampfiksing. Sesongen er så å si over for Lazios kaptein.